अणुशास्त्रज्ञ मोहसिन फखरीजादेह

मात्र, इराणच्या अणवस्त्र मोहिमेतील लोकांना मोहसीन फखरीजादेह यांची चांगलीच माहिती होती. पाश्चिमात्य देशातील सुरक्षातज्ज्ञ त्यांना इराणच्या अणवस्त्र मोहिमेचे प्रमुख मानत होते. 

इराणमधील प्रसारमाध्यमांनी अणुशास्त्रज्ञ मोहसीन फखरीजादेह यांना फारसं महत्त्व देणं टाळलं आहे. इराणच्या माध्यमांनी  त्यांना एक शास्त्रज्ञ आणि संशोधक म्हटलं आहे. कोव्हिड-19 साठी देशांतर्गत टेस्ट किट विकसित करण्यासाठी ते प्रयत्न करत होते.

लंडनच्या इंटरनॅशनल इंन्स्टिट्यूट ऑफ स्ट्रॅटिजिक स्टडीज'चे असोसिएट फेलो मार्क फिट्जपॅट्रीक इराणच्या अणवस्त्र कार्यक्रमावर लक्ष ठेऊन आहेत. त्यांनी ट्वीट केलंय, "इराणचा अणवस्त्र कार्यक्रम कोणत्या एका व्यक्तीवर अवलंबून असण्याच्या स्थितीपासून खूप पुढे निघून गेला होता." 

हत्या करण्याचं कारण? 

अणुशास्त्रज्ञ मोहसीन फखरीजादेह यांच्यावर हल्ला झाला. त्यावेळी त्यांच्यासोबत अनेक सुरक्षारक्षक उपस्थित होते. यावरून एक गोष्ट स्पष्ट होते की, इराण त्यांच्या सुरक्षेच्या मुद्यावर किती गंभीर होता. अशा परिस्थितीत त्यांच्या हत्येचं कारण अणवस्त्र मोहिमेपेक्षा राजकीय असल्या... आणखी 4000 वर्णांसाठी लेख सुरू ठेवा:
चे जास्त संकेत मिळत आहेत. 

मोहसीन फखरीजादेह यांच्या हत्येची दोन कारणं असू शकतात. पहिलं कारण म्हणजे, अमेरिकेत नवीन येणाऱ्या जो बायडेन प्रशासनामुळे इराण आणि अमेरिका यांच्यातील परस्परसंबंध सुधारण्याची शक्यता संपवणं. दुसरं कारण म्हणजे, इराणला याचं प्रत्युत्तर देण्यासाठी उकसवणं. 

इराणचे राष्ट्रपती हसन रुहानी

इराणचे राष्ट्रपती हसन रुहानी या हत्याकांडावर प्रतिक्रिया देताना म्हणतात, "शत्रूला गेल्या काही दिवसापासून तणावपूर्ण वातावरणाचा सामना करावा लागत आहे." 

ते पुढे म्हणतात, "जगभरात परिस्थिती बदलत असल्याची त्यांना चिंता आहे आणि या परिसरातील परिस्थिती अस्थिर करण्यात ते आपला वेळ खर्ची करत आहेत." 

इस्रायल आणि सौदी अरेबिया

जेव्हा रुहानी शत्रूंबद्दल बोलतात, तेव्हा त्यांचा निशाणा ट्रंप सरकार, इस्रायल आणि सौदी अरेबिया यांच्याकडे असतो. 

इस्रायल आणि सौदी अरेबिया, अमेरिकेत जो बायडेन राष्ट्राध्यक्ष बनल्यानंतर या परिसरातील राजकारणात होणारे बदल आणि त्याच्यावर होणाऱ्या संभाव्य परिणामांमुळे चिंतेत सापडले आहेत. 

आपल्या निवडणुक प्रचारात बायडेन यांनी स्पष्ट केलं होतं की, इराण पुन्हा अणवस्त्र कराराच्या बाजूने जोडला जावा अशी त्यांची इच्छा आहे. 

अमेरिकेचे राष्ट्राध्यक्ष बराक ओबामा यांनी 2015 साली इराणसोबत अणवस्त्र संधी केली होती. 2018 मध्ये डोनाल्ड ट्रंप यांनी हा करार रद्द केला. 

अणुशास्त्रज्ञ मोहसिन फखरीजादेह या कारमध्ये होते.

इस्रायलमधील माध्यमांच्या माहितीनुसार, एका कथित बैठकीदरम्यान इस्रायल आणि सौदी अरेबियाने इराणबाबत चर्चा केली होती. ही बैठक इस्रायलचे पंतप्रधान नेतन्याहू आणि सौदी अरेबियाचे राजे मोहम्मद बिन सलमान यांच्यात गेल्या रविवारी नियोममध्ये झाली. 

राजकीय पाऊल

सौदी अरेबियाच्या परराष्ट्रमंत्र्यांनी अशी बैठक झाल्याच्या वृत्ताचं खंडन केलं आहे. 

मिळालेल्या माहितीप्रमाणे, इस्रायलचे पंतप्रधान नेतन्याहू, सौदी अरेबिया आणि इस्राइलच्या परस्परसंबंधाबाबत मोहम्मद बिन सलमान यांचं मन वळवण्यात अयशस्वी ठरले. 

सोमवारी, येमेनमध्ये इराणचे समर्थक हूथी विरोधकांनी जेद्दाहमध्ये सौदी तेल कंपनी 'आरामको' वर हल्ला केला. तेव्हा इराणला या हल्ल्यानंतर सौदी अरेबियाची थट्टा उडवण्याची एक संधी मिळाली. 

इराणमधील कट्टरपंथी प्रेस ने हूथी विरोधकांनी 'कुद्स-2' मिसाईलच्या मदतीने केलेल्या या साहसी हल्ल्याची स्तुती केली. 

मेहर न्यूज एजेंसीच्या...